**Giudecca** je otok u Venecijanskoj laguni. To je ujedno dio venecijanske gradskog kvarta (sestiere) Dorsoduro. Administrativno je frazione Venecijanske općine.

Geografija
----------

Giudecca leži južno od glavnog venecijanskog otoka Venecije od kojeg je odvojena Kanalom Giudecca, otok San Giorgio Maggiore nalazi se istočno od Giudecce.

Historija
---------

Pretpostavlja se da se otok u ranom srednjem vijeku zvao *Vigano*, a nešto kasnije nazvan je *Spinalunga* (riblja kost) zbog svog oblika i taj naziv nosio je dugo. Naziv *Giudecca* je najvjerojatnije venecijanska izvedenica od latinske riječi *Judaica* (židovska), a taj naziv otok je dobio jer se na njemu nalazio židovski kvart (geto). Velik dio srednjovjekovnih gradova u južnoj Italiji i Siciliji imao je posebne gradske kvartove zvane *Giudecca* ili *Judeca*.

Po jednoj od teorija, prvi venecijanski geto bio je u kvartu Cannaregio na sjeveru grada, ali za tu teoriju nema nikakvih materijalnih dokaza, već izgleda vjerojatnijim da su Židovi živjeli slobodno do 16. vijeka po cijelom gradu, pa tako i na Giudecchi. Ono što je se pouzdano zna to je da je mletački patricij Giorgio Emo 1515. predložio Senatu Mletačke Republike da se gradski Židovi nasele isključivo na Giudeccu. Godinu dana kasnije, 29. marta 1516. mletački senat usvojio je prijedlog Zaccarije Dolfina da se Židovi iz Venecije presele na izolirani otok na periferiji grada koji se mora zatvarati noću, da im se ograniči kretanje. Tako je Giudecca ispala vjerojatno prvi pravi židovski geto u Italiji. Postoji i jedno drugo objašnjenje za porijeklo imena otoka Giudecca, a ono je povezano s maloljetnim osuđenicima (tal. *giudicati*) za razna kaznena djela. Oni su navodno kao zatvorenici u ranom srednjem vijeku bili prisiljeni živjeti na tom izoliranom otoku i tako je otok dobio ime.

Položaj Giudecce u Veneciji
Giudecca kao kvart ima odavnina brojne velike palače s vrtovima. Na početku 19. vijeka otok je postao središte venecijanske industrije s brodogradilištem i drugim tvornicama, a tu je bio i filmski studio. Velik dio industrije propao je ili se preselio na druga mjesta nakon Drugog svjetskog rata, tako da je Giudecca još jedaput postala ekskluzivna stambena zona. Na Giudeccu pristaju veliki putnički brodovi jer ona ima velike dokove. Giudecca ima dosta crkava i reprezantivnih palača od kojih je najpoznatija Il Redentore (Spasitelj), izgrađena između 1577. i 1592. po projektu Andrea Palladija. U sakristiji crkve nalaze se vrijedne slike Paola Veronesea. Giudecca ima vrlo luksuzni hotel Hilton, smješten u bivšem mlinu (Molino Stucky) iz 1895. godine, ali i omladinski hostel, internet cafe i nekoliko trgovina živežnim namirnicama u kojima je još uvijek moguće kupiti jeftino vino.

Izvori
------

1. ↑  Otto Julius Bierbaum: *Dumont Visuell. Venedig*, Köln:DuMont Buchverlag 2000, 5. aktualisierte Auflage ISBN 3-7701-3200-9, str. 336.

Eksterni linkovi
----------------

***Giudecca*** na Wikimedijinoj ostavi

* Satelitske snimke Giudecce sa Googla
* Mala šetnja po Giudecchi Arhivirano 2012-12-23 na Archive.is-u

| * p
* r
* u
Otoci Venecijanske lagune |
| --- |
| Veći otoci | Venecija  •  Sant Erasmo  •  Murano  •  Vignole  •  Chioggia  •  Giudecca  •  Mazzorbo  •  Torcello  •  La Certosa  •  Burano |
| *Lida* | Lido di Venezia  •  Pellestrina  •  Sottomarina |
| Manji otoci u sjevernoj laguni | San Michele  •  Santa Cristina  •  Lazzaretto Nuovo  •  Isola dei Laghi  •  La Cura  •  La Salina  •  San Francesco del Deserto  •  Sant'Ariano  •  San Giacomo in Paludo  •  San Secondo  •  Motta di San Lorenzo  •  Madonna del Monte  •  Motta dei Cunici  •  Crevan  •  Monte dell'Oro  •  Sant'Andrea  •  Mazzorbetto |
| Manji otoci u južnoj laguni | Tronchetto  •  San Clemente  •  Sacca Fisola  •  Sacca Sessola  •  San Giorgio Maggiore  •  Poveglia  •  Casse di colmata  •  San Servolo  •  Santa Maria della Grazia  •  San Lazzaro degli Armeni  •  Lazzaretto Vecchio  •  Santo Spirito  •  San Giorgio in Alga  •  Sant'Angelo della Polvere  •  Sacca San Biagio  •  Spignon  •  Motte di Volpego |
| Otočke utvrde | 

|  |  |
| --- | --- |
| *Batterie* (sjeverna laguna) | Campalto  •  Buel del Lovo  •  Tessera  •  Carbonera |
| *Batterie* (južna laguna) | Campana  •  Ex Poveglia  •  Trezze  •  Fisolo |
| *Ottagoni* | Ottagono San Pietro  •  Ottagono Abbandonato  •  Ottagono Alberoni  •  Ottagono Ca' Roman  •  Ottagono Poveglia |

 |
| Nestali otoci | Ammiana  •  Costanziaco  •  San Marco in Boccalama  •  Vigilia |
| Kategorija:Venecijanska laguna |

|  |  |
| --- | --- |
| Normativna kontrola Uredi na Wikidati | 
* GND: 4384809-6

 |